Irgendeinsch frogt de Balz:  Ond wie goht d'Gschicht eigentlich witer?  De seit de Chäschpu:  Die vo däm Chind mitem Natel isch do fertig.  Die vo däm Chind im Schtall goht no witer.  Wie? gähnt de Meuch  Chunnt druf a, was de lisisch, seit de Chäschpu  Hä? mache dissi Zwöi.   Eh jo, welles Evangelium, seit de Chäschpu,  wenn's Evangelium vom Lukas lisisch,  sige Maria und Josef  mitem Chline gli druf diräkt nach Nazaret zoge. -  Bim Matthäus heige si no en mehrjöhrige Umwäg öber Ägypte gmacht.  Ond worum das? frogt de Balz.  En Ängu heig si gwarnt,  dass de Herodes de Grossi aui Buebe bis zwöijährig liess lo umbringe,  us Angscht vor däm neue König. - Dank eusem Tip, erklärt de Chäschpu  ond irgendwie hedder es schlächts Gwüsse.